ניסיון ההתנקשות בדונלד טראמפ

ניסיון ההתנקשות בדונלד טראמפ התרחש ב-13 ביולי 2024 בקרבת העיר באטלר שבפנסילבניה, בארצות הברית, ובו נורה ונפצע נשיא ארצות הברית לשעבר והמועמד הרפובליקני דונלד טראמפ, בעת שנאם בעצרת בחירות לקראת הבחירות לנשיאות ב־2024.<ref></ref> טראמפ נפצע קל מהירי, דימם מאוזנו הימנית, וחולץ מהאזור במצב קל.<ref></ref>

== רקע ==
הנשיא לשעבר דונלד טראמפ הוא נשיא ארצות הברית ה־45, והמועמד הרפובליקני בבחירות לנשיאות ארצות הברית.<ref></ref> עצרת הבחירות שבה נכח נערכה במסגרת הקמפיין הנשיאותי שלו במטרה לגייס קולות במדינה המתנדנדת פנסילבניה.<ref></ref> בכל העצרות של טראמפ, השירות החשאי הקפיד לבדוק שלאף אחד מהנוכחים בעצרת אין כלי נשק על גופו. ניסיון ההתנקשות אירע מספר ימים לפני הוועידה הלאומית הרפובליקנית שתוכננה ל־15 ביולי. לפי ההערכות נכחו בעצרת 50,000 איש.<ref></ref>

== ניסיון ההתנקשות ==
מפת אזור ההתנקשות עם המיקומים המשוערים של החשוד בהתנקשות (באדום), דונלד טראמפ (בשחור), וצוות התקיפה הנגדית של השירות החשאי (בכחול).
תומאס מת'יו קרוקס עלה באמצעות סולם שרכש על גג של מבנה סמוך שהיה ממוקם במרחק משוער של 125 מטרים מהבמה שעליה עמד דונלד טראמפ. בשעה 18:11 (שעון החוף המזרחי), בעת שטראמפ הפנה את ראשו על מנת להביט לעבר נתונים סטטיסטיים אודות הגירה בלתי חוקית לארצות הברית, קרוקס ירה שמונה יריות לכיוונו של טראמפ באמצעות רובה חצי-אוטומטי בסגנון AR-15.<ref></ref><ref></ref> קרוקס לא עבר בדיקה ביטחונית מכיוון שהוא היה ממוקם מחוץ לאזור של העצרת שהיה מאובטח.

במהלך הירי חש טראמפ בפגיעה באוזנו, הניח את ידו על אוזנו ומיד לאחר מכן התכופף תחת הפרגוד. סוכני השירות החשאי זינקו לעבר טראמפ וסוככו עליו.

לאחר כ-25 שניות שבהן שכב על הקרקע, סוכני השירות החשאי החלו לפעול על מנת לחלצו מהזירה לעבר הרכב. טראמפ נעמד, ביקש לנעול את נעליו בחזרה, ולאחר מכן הניף את אגרופו לעבר הקהל וקרא "הילחמו!, הילחמו!". לאחר מכן טראמפ לווה לרכב ונלקח משם לבית החולים מקומי לבדיקה וטיפול.

בנוסף לדונלד טראמפ, שלושה משתתפים בעצרת נפגעו – הכבאי קורי קומפרטורה בן ה-50 נהרג ושניים נפצעו באורח אנוש.<ref name="casualties"></ref> קומפרטורה, אשר נכח באירוע יחד עם בנותיו ואשתו, נהרג באופן מיידי כאשר הוא השליך את עצמו על אשתו ובנותיו על מנת להגן עליהן בגופו.

== המתנקש ==

המתנקש היה תומאס מת'יו קרוקס, בן 20 מהעיירה בת'ל פארק שבפנסילבניה, השוכנת במרחק שעת נסיעה ממקום הירי. קרוקס היה רשום כמצביע רפובליקני. ב-20 בינואר 2021, אז נבחר ג'ו ביידן לנשיא ארצות הברית, קרוקס תרם 15 דולר לארגון הקשור למפלגה הדמוקרטית.

== לאחר ניסיון ההתנקשות ==
טראמפ הועבר לבית החולים באטלר ממוריאל לבדיקה. שיירת הרכב שלו יצאה מבית החולים בסביבות השעה 21:30 בערב לכיוון נמל התעופה הבין-לאומי של פיטסבורג.<ref></ref><ref></ref> דובר השירות החשאי אישר כי "התרחשה תקרית" ואישר שטראמפ בטוח.<ref></ref> גם דובר הקמפיין, סטיבן צ'ונג, אישר שטראמפ בסדר.<ref></ref>

ה-FBI פתח בחקירה בשיתוף עם משרד המשפטים, השירות החשאי של ארצות הברית והלשכה לאלכוהול, טבק, כלי נשק וחומרי נפץ.<ref></ref><ref></ref> האירוע נחקר כניסיון התנקשות.<ref name="Colvin-2024"></ref><ref name="theguardian_071324"></ref> זו הפעם הראשונה שנשיא ארצות הברית או מועמד לנשיאות בהווה או לשעבר נורה מאז רונלד רייגן ב-1981.<ref name="Colvin-2024" />

לאחר הירי, טראמפ פרסם הצהרה ב-Truth Social שבה הודה לאכיפת החוק ולשירות החשאי והביע את תנחומיו למשפחות ההרוגים והפצוע.<ref></ref><ref></ref> טראמפ סיפר על האירועים:<ref></ref> האבטחה במגדל טראמפ הוגברה על ידי משטרת ניו יורק.<ref></ref>

ב-23 ביולי, עשרה ימים לאחר ניסיון ההתנקשות, לאחר ביקורת נרחבת על פגמים ביטחוניים בעצרת ושימוע בקונגרס, הודיעה מנהלת השירות החשאי קימברלי צ'יטל על התפטרותה מתפקידה לנוכח כישלון הארגון למנוע את האירוע.<ref></ref>

== חקירת ניסיון ההתנקשות ==
גופתו של קרוקס נלקחה מהגג. הוא לא נשא תעודת זהות. הבולשת הפדרלית והחטיבה לביטחון לאומי של משרד המשפטים של ארצות הברית פתחו בחקירת הירי וביקשו אישור לזהותו של היורה באמצעות ביומטריה של טביעות אצבע ופרופיל DNA. חוקרים פדרליים זיהו אותו כגבר לבן בן 20 מפנסילבניה.<ref name="Abraham-2024"></ref><ref></ref><ref></ref><ref></ref>

ג'יימס קומר יושב ראש ועדת הפיקוח והרפורמה של בית הנבחרים של ארצות הברית שלח זימון לקימברלי צ'יטל , מנהלת השירות החשאי של ארצות הברית למסור עדות ב-22 ביולי במסגרת החקירה של הוועדה בנוגע לניסיון ההתנקשות בטראמפ, ובנוסף שלח למנהלת השירות החשאי מכתב, ובו דרישה למסור לוועדה לפני כן מסמכים תרשומות ועוד עד ל-18 ביולי.

מארק א. גרין יושב ראש ועדת ביטחון המולדת של בית הנבחרים של ארצות הברית זימן לעדות בפני הוועדה ב-23 ביולי את אלחנדרו מיורקס, מזכיר ביטחון המולדת של ארצות הברית, כריסטופר ריי מנהל ה-FBI וקימברלי צ'יטל מנהלת השירות החשאי.

במהלך החקירה עלה כי כשעה לפני ניסיון ההתנקשות זיהה השירות החשאי את קרוקס כחשוד, וכ-20 דקות לפני הירי הוא נצפה על גג המבנה שממנו ירה על טראמפ.<ref></ref>

== תגובות ==
=== בארצות הברית ===
הנשיא המכהן ג'ו ביידן פרסם הצהרה שבה תייג את האלימות כ"חולנית... אנחנו לא יכולים להיות כאלה... כולם חייבים לגנות את זה", תוך שהוא מצהיר בנפרד שהוא אסיר תודה לשמוע שטראמפ בטוח.<ref></ref> ושוחח עם טראמפ לאחר התקרית.<ref></ref><ref></ref> מושל פנסילבניה, ג'וש שפירו גינה את האלימות הפוליטית.<ref></ref> מושל פלורידה, רון דסנטיס, שהתמודד נגד טראמפ בפריימריז הרפובליקנים ב-2024, הצהיר שהוא ואשתו מתפללים למען טראמפ.<ref></ref> הנשיא לשעבר ג'ורג' בוש כינה את התקרית "התקפה פחדנית" ומחא כפיים לשירות החשאי על תגובתם.<ref></ref> גם הנשיאים לשעבר ברק אובמה וביל קלינטון ומזכירת המדינה לשעבר הילרי קלינטון גינו את המתקפה ואיחלו לטראמפ החלמה מהירה.<ref></ref><ref></ref>

מספר פוליטיקאים רפובליקנים האשימו את הדמוקרטים באחריות למעשה – כך לדוגמה מייק קולינס מג'ורג'יה האשים את הנשיא ג'ו ביידן בהסתה.<ref></ref> הסנאטור הרפובליקני ג'יי. די. ואנס מאוהיו שהוכרז יומיים לאחר מכן כמועמדו של טראמפ לסגן הנשיא, האשים את הרטוריקה הפוליטית של מסע הבחירות לנשיאות ביידן, והסנאטור הרפובליקני טים סקוט מדרום קרוליינה האשים את הודעות "השמאל הרדיקלי והתקשורת הארגונית".<ref></ref>

=== בעולם ===
מנהיגים פוליטיים רבים גינו את הירי כולל ג'סטין טרודו מקנדה,<ref></ref> חאבייר מיליי מארגנטינה,<ref></ref> אנתוני אלבניזי מאוסטרליה<ref></ref> ובנימין נתניהו מישראל.<ref></ref>

נשיא ארצות הברית ג'ו ביידן נושא דברים על התקרית.

==ראו גם==
* רשימה של ניסיונות התנקשות בנשיאי ארצות הברית
* אוון ווצ'י
* תמונת טראמפ מניף אגרוף

==קישורים חיצוניים==

* 
* [https://truthsocial.com/@realDonaldTrump/posts/112782066045321247 הצהרה של טראמפ] ברשת החברתית Truth Social
* 

== הערות שוליים ==

*
קטגוריה:דונלד טראמפ
קטגוריה:2024 בארצות הברית
טראמפ
טראמפ
קטגוריה:פנסילבניה: היסטוריה
קטגוריה:התנקשויות מצולמות